S-5634/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. nóvember 2021, á hendur N-kk-þgf S-kk-þgf, kt. [...], [...], [...] Kópavogi fyrir eftirtalin hegningar- og fíkniefnalagabrot framin árið 2021:

1. Fíkniefnalagabrot með því að hafa, mánudaginn 8. febrúar, haft í vörslum sínum 0,78 gaf amfetamíni sem fannst við líkamsleit lögreglu á ákærða við Laugaveg [...]í Reykjavík og lagt var hald á.

2. Fíkniefnalagabrot með því að hafa, föstudaginn 19. febrúar, haft í vörslum sínum 5,93 gaf amfetamíni sem fannst við líkamsleit lögreglu á ákærða á lögreglustöðinni við Hverfisgötu 113 í Reykjavík og lagt var hald á.

3. Fíkniefnalagabrot með því að hafa, mánudaginn 15. mars, haft í vörslum sínum 0,77 gaf amfetamíni og 1,33 gaf maríhúana sem fannst við líkamsleit lögreglu á ákærða á lögreglustöðinni við Hverfisgötu 113 í Reykjavík og lagt var hald á.

4. Fíkniefnalagabrot með því að hafa, fimmtudaginn 15. apríl, haft í vörslum sínum 0,65 gaf amfetamíni og 2,38 gaf maríhúana sem fannst við líkamsleit lögreglu á ákærða á lögreglustöðinni við Hverfisgötu 113 í Reykjavík og lagt var hald á.

5. Þjófnað með því að hafa, mánudaginn 28. júní, stolið úr verslun ÁTVR að Skeifunni 5 í Reykjavík, áfengisflösku af Bel Alix Napoleon að verðmæti 4.690 kr.

6. Þjófnað með því að hafa, föstudaginn 12. nóvember, stolið úr verslun ÁTVR að Kringlunni 4- 12 í Reykjavík, áfengisflösku af Ísafoldargini að verðmæti 4.070 kr.

Teljast brot í ákæruliðum 1 - 4 varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og brot í ákæruliðum 5 - 6 teljast varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna ákæruliðar nr. 5. krefst S-kk-nf B-kk-nf, lögmaður, fyrir hönd Áfengis- og tóbaksverslunar ríkisins (ÁTVR), kt. [...], þess að ákærði verði dæmdur til að greiða kröfuhafa skaðabætur að fjárhæð kr. 4.690,- auk vaxta skv. 8. gr. l. nr. 38/2001 af þeirri fjárhæð frá 28. júní 2021 til 15, ágúst 2021. Eftirþað er krafist dráttarvaxta skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. nóvember 2021, á ákærði að baki langan sakar feril og hefur margítrekað verið dæmdur fyrir auðgunarbrot. Síðast hlaut hann 10 mánaða fangelsi með dómi 2. mars 2018 fyrirm. a. þjófnað.

Við ákvörðun refsingar í máli þessu er litið til þess ákærði hefur ítrekað gerst sekur um brot gegn 244. gr. almennra hegningarlaga nr. 19/1940 og verður því litið til 255. gr. sömu laga og refsing ákærða ákvörðuð í samræmi við það. Til refsimildunar er litið til þess að ákærði hefur játað skýlaust sök fyrir dómi Með hliðsjón af framangreindum atriðum, sakarefni málsins og að virtum sakarferli ákærða þykir refsing ákærða hæfilega ákveðin fangelsi í 30 daga.

Af hálfu ÁTVR er krafist skaðabóta að fjárhæð 4.690 krónur auk vaxta og dráttarvaxta vegna 5. liðar í ákæru. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða eins og krafist er.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir H-kk-þf G-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, N-kk-nf S-kk-nf, sæti fangelsi í 30 daga.

Ákærði greiði ÁTVR, kt. [...], 4.690 krónur ásamt vöxtum samkvæmt 1. mgr. 8. gr. laga nr. 38/2001 frá 28. júní 2021 til 15. ágúst 2021 en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

S-kk-nf G-kk-nf